《游南岩寺抵葛仙洞留题》
明代·许天锡

穿岩越壑访遗踪，直度虹桥扣石钟。云幕半笼青菡萏，砂床长荐紫芙蓉。

仙翁化去名犹在，稚子催归兴尚浓。欲借鲁阳挥日剑，一川烟水已高舂。

作者简介：（1461—1508）明福建闽县人，字启衷，号洞江。弘治六年进士。授吏科给事中。与言官何天衢、倪天明并负时望，人称“台省三天”。正德初，奉使封安南，在道进都给事中。三年还，见刘瑾肆虐，敢言者皆被贬斥，遂疏发刘瑾侵匿内库财物数十事，然后自经尸谏。一说瑾惧天锡发其罪，夜令人缢杀之。有《黄门集》。